**ZÁPIS č. 7**

 **Z RIADNEHO ZASADNUTIA SPRÁVNEJ RADY TASR**

 **3. júla 2023 so začiatkom o 15.00 h**

**Prítomní členovia Správnej rady:** Peter Mestický, Alena Mezeiová, Ladislav Mikuš, Jozef Tuhovčák

**Ospravedlnení:** Jozef Bednár

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

Program:

1. **Technologický vývoj TASR 2021 – 2023**
2. **Automatizácia tvorby spravodajských súhrnov v agentúrnom servise**
3. **Rôzne**

**UZNESENIE č. 01/03/07/2023:**

Členovia SR TASR schválili program zasadnutia:

ZA: PROTI: 0 ZDRŽAL SA: 0

 P. Mestický

 J. Tuhovčák

 A. Mezeiová

 L. Mikuš

**Uznesenie bolo prijaté.**

1. **Technologický vývoj TASR 2021 – 2023**

Ako uviedol V. Puchala, TASR od roku 2021 výrazne zmodernizovala svoju IT infraštruktúru. Zmeny boli nevyhnutné, aby agentúra udržala krok s aktuálnymi trendami a súčasne to bola aj nevyhnutná reakcia na zákon č.69/2018Z.z. o kyberbezpečnosti.

Začiatkom roka 2021 sa vymenili 14 ročné firewally CISCO za moderný firewall Fortigate spolu s analyzérom sieťovej prevádzky. Najpodstatnejšou zmenou v IT infraštruktúre TASR bolo nasadenie nového systému na spracovanie na spracovanie textového a zvukového spravodajstva Gepard, ktoré prebehlo počas prvej polovice roku 2021. Nasledovala modernizácia celej infraštruktúry a do prevádzky sa nasadzovali rôzne podporné systémy. V roku 2023 sa nasadil systém SOLAR, ktorý sa momentálne testuje a ladí. Aktuálna rýchlosť pripojenia TASR do internetu je 600Mbit/s.

GR TASR členom Správnej rady detailne opísal modernizačné postupy, výmeny softwéru i hardwéru a ich upgrade, ktoré agentúra uskutočnila a ktoré ju v nadchádzajúcom období čakajú.

Správna rada TASR vzala materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Automatizácia tvorby spravodajských súhrnov v agentúrnom servise**

Ako uviedol V. Puchala, Tlačová agentúra Slovenskej republiky v súlade s koncepciou rozvoja verejnoprávnej inštitúcie v rokoch 2022 - 2027 plánuje v priebehu septembra 2023 zaviesť novú technológiu v tvorbe niektorých produktov v textových spravodajských servisoch. Ide predovšetkým o prípravu správ s postupným využívaním technologických prvkov strojového učenia (respektíve umelej inteligencie) .

Zámerom agentúry v tomto prípade nie je nahradenie dominantnej činnosti redaktorov pri produkcii správ, ale predovšetkým efektivita v personálnej oblasti a zvýšenie kvality a kvantity správ. Za výber, spracovanie, radenie správ bude naďalej zodpovedný redaktor, prípadne príslušný editor.

TASR plánuje v priebehu najbližších týždňov začať tieto technológie využívať predovšetkým na tvorbu **spravodajských súhrnov**. Prax totiž ukazuje, že vytvárané sumáre využívajú klienti z mediálneho prostredia pre jednoduchšiu a lepšiu orientáciu v celodennom spravodajstve a následne sa môžu špecializovať na nimi vybrané témy. Spravodajské súhrny však nešetria iba čas. Odberatelia, ktorí nedisponujú dostatočne veľkými profesionálnymi tímami, majú možnosť tieto produkty bez zásahu využiť ako hotové správy spracované redaktormi od overeného a spoľahlivého dodávateľa informácií.

Nová technológia tvorby spravodajských súhrnov významne zníži časové zaťaženie redaktorov, prípadne editorov pri tvorbe súčasných súhrnov, pričom značne eliminuje prípadné chyby pri redigovaní rozsiahlych textov. Rovnako vytvorí možnosť produkcie nových súhrnných textov, ktoré sa budú tvoriť pri pokrývaní plánovaných akcií, prípadne sa dajú vyrábať operatívne podľa aktuálnej situácie.

Správna rada po krátkej diskusii vzala materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

V. Puchala informoval o formátovaní Metodiky pre výpočet výšky náhrady a kontrolu nadmernej náhrady za služby všeobecného hospodárskeho záujmu a úlohách v súvislosti s novelizáciou financovania agentúry.

V. Puchala informoval o prebiehajúcom projekte TASR k 180. výročiu kodifikácie spisovnej slovenčiny.

Členovia Správnej rady vzali informácie na vedomie.

Členovia Správnej rady sa dohodli na termíne najbližšieho rokovania 28/8/2023 o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 3. júla 2023

Zapísala:

 Alena Mezeiová v.r.